Ericu950/Stoicheia-meter-silver huggingface dataset:
διὰ τοῦτο οὖν ἦλθεν εἰς τὸν κόσμον , ὡς πρὸ τούτου μὴ ὢν ἐν τῷ κόσμῳ ;
πάντα δι αὐτοῦ ἐγένετο ·
ἐν τῷ κόσμῳ ἦν , καὶ ὁ κόσμος δι αὐτοῦ ἐγένετο .
πῶς οὖν ἀπεστάλη εἰς τὸν κόσμον ;
πάλιν , εἰ ἀπεστάλη ὁ ἀποσταλείς , καὶ ἔμεινεν ὁ ἀποστείλας ἄνω καὶ ὁ ἀποσταλεὶς κάτω , πῶς ἔλεγε καὶ ὁ πέμψας με μετ ἐμοῦ ἐστι ;
παρακαλῶ πρόσεχε μετὰ ἀσφαλείας .
ἀσφάλισαι τὸν λόγον .
δύναται γὰρ εἰπεῖν ὁ αἱρετικός ·
μετ  ἐμοῦ ἐστι τῇ βοηθείᾳ , ὡς λέγω κ ἀγώ ·
ὁ θεὸς μετ ἐμοῦ ἐστιν .
Οὐκ εἶπεν ἁπλῶς , ἀλλὰ τί 0 ;
ὁ πατὴρ ὁ ἐν ἐμοὶ μένων 0 .
Εἰ μετ αὐτοῦ ἦν καὶ ἐν αὐτῷ ἔμενε , πῶς ἐκεῖνος ἀπέστειλεν ἡ πῶς οὗτος ἀπεστάλη ;
Εἴτε γὰρ ἦλθον , οἱ δύο ἦλθον καὶ οὐδεὶς ἀπεστάλη .
πάλιν , ἀλλ οἱ δύο ἔμειναν .
Εἰ ἔμενεν ὁ πατὴρ ἄνω , πῶς λέγει ὁ υἱὸς ·
ὁ πατὴρ μετ ἐμοῦ ἐστιν ;
Εἰ ἄνω ἔμεινεν ὁ ἀποστείλας , πῶς μετ αὐτοῦ ἔχει ὁ ἀποσταλεὶς τὸν ἀποστείλαντα ;
ἐγὼ γάρ , εἶπεν , ἐν τῷ πατρὶ καὶ ὁ πατὴρ μετ ἐμοῦ ἐστιν .
πῶς οὖν ἀπεστάλη ὁ λέγων ·
ὁ πατὴρ ἐν ἐμοὶ ἐστιν ;
πῶς δὲ πάλιν ἀπέστειλεν ;
ὅταν οὖν λέγῃ ·
πέμψω ὑμῖν τὸ πνεῦμα τὸ ἅγιον , τουτέστι , τὴν δωρεὰν τοῦ πνεύματος .
καὶ ἵνα μάθητε ὅτι ἡ δωρεὰ πέμπεται , τὸ δὲ πνεῦμα οὐκ ἀποστέλλεται , ὁ σωτὴρ λέγει τοῖς ἀποστόλοις ·
μείνατε εἰς Ἱερουσαλήμ , ἕως ἂν ἐνδύσησθε δύναμιν ἐξ ὕψους καὶ λήψεσθε δύναμιν ἐπελθόντος τοῦ ἁγίου πνεύματος ἐφ ὑμᾶς .
ἄλλη ἡ δύναμις ἡ χορηγουμένη , ἄλλο τὸ πνεῦμα τὸ χορηγοῦν 0 1 .
πάντα γὰρ ἐνεργεῖ ἓν καὶ τὸ αὐτὸ πνεῦμα , διαιροῦν ἰδίᾳ ἑκάστῳ , καθὼς βούλεται .
σὺ μὲν οὖν οὐ δύνῃ δεῖξαι πεμπόμενον τὸ πνεῦμα τὸ ἅγιον ὑπὸ γυμνῆς τῆς θεότητος .
ἐὰν δέ σοι δείξω τὸν ποιητὴν οὐρανοῦ καὶ γῆς ἀποστελλόμενον ὑπὸ τοῦ πνεύματος τοῦ ἁγίου , τί ποιεῖς ;
ἢ ἄρνησαι τὸν Χριστὸν καὶ ἀπάλειψον τὰς γραφὰς ἢ δοῦλος ὢν τῶν γραφῶν ὑποτάττου ταῖς γραφαῖς .
καὶ ποῦ φησιν εἴρηται τοῦτο ;
ἄκουε θεοῦ λέγοντος διὰ τοῦ προφήτου Ἡσαΐου τοῦ κήρυκος τῆς εὐσεβείας ·
ἄκουέ μου φησὶν Ἰακὼβ καὶ Ἰσραήλ , ὃν ἐγὼ καλῶ ·
ἐγὼ θεὸς πρῶτος καὶ ἐγὼ μετὰ ταῦτα καὶ πλὴν ἐμοῦ θεὸς οὐκ ἔστι 0 .
λοιπὸν γὰρ ἐνταῦθα τὸ ζητούμενον 0 .
ἄρα τίς ὁ εἰπὼν ταῦτα 0 ;
ὁ πατὴρ ἢ ὁ υἱός 0 ;
ὅρα πῶς ἐν μοναρχίας τύπῳ τὴν τριάδα κηρύττει συγκεκαλυμμένως ·
ὁ δημιουργός 0 .
ἐπάγει γὰρ ·
ἐγὼ τῇ χειρί μου ἐθεμελίωσα τὴν γῆν .
βλέπε πῶς ὁ δημιουργὸς λαλεῖ ·
καὶ τὸ πνεῦμά μου ἐστερέωσε τὸν οὐρανόν .
ἐγὼ πᾶσι τοῖς ἄστροις ἐνετειλάμην ·
ἐγὼ ἤγειρα μετὰ δικαιοσύνης βασιλέα καὶ πᾶσαι αἱ ὁδοί μου εὐθεῖαι . 0 .
Εἰπὼν ἑαυτὸν δημιουργὸν καὶ ποιητὴν οὐρανοῦ καὶ γῆς , λέγει λοιπὸν ταῦτα ·
Οὐκ ἀπ ἀρχῆς ἐν κρυφῇ ἐλάλησα ὑμῖν ταῦτα , οὐ δὲ ἐν τόπῳ σκοτεινῷ , εἰπὼν ὅτι ἐθεμελίωσα τὴν γῆν καὶ ἐποίησα τὸν οὐρανόν ·
ὅτε ἐγένοντο , ἐκεῖ ἤμην .
καὶ νῦν κύριος ἀπέστειλέ με καὶ τὸ πνεῦμα αὐτοῦ .
σὲ τὸν ποιήσαντα τὸν οὐρανὸν καὶ τὴν γῆν , τὸν εἰπόντα τοῖς ἄστροις ·
κύριος ἀπέστειλέ με καὶ τὸ πνεῦμα αὐτοῦ , ἐγέννησε κατὰ τὴν θεότητα , ἀπέστειλε κατὰ τὴν σάρκα .
ὁ ποιητὴς οὐρανοῦ λέγει ·
κύριος ἀπέστειλέ με καὶ τὸ πνεῦμα αὐτοῦ .
τὴν ἀποστολὴν ὁ αἱρετικὸς τοῦ πνεύματος εἰς ὕβριν λαμβάνει .
ἀπέστειλεν ὁ πατήρ , οὐ μεταστάς , οὐ μεταστήσας ·
ἀπέστειλεν ὁ υἱὸς τὸ πνεῦμα , οὐ διαιρῶν , οὐ διαιρεθείς .
ὁ θεὸς φησιν ἐξέχεε τὸ πνεῦμα αὐτοῦ ἤγουν τὴν δωρεὰν τοῦ ἁγίου πνεύματος .
θεότης οὐκ ἐκχεῖται , ἀλλ ἡ δωρεά 0 .
διὰ τοῦτο , ἵνα δειχθῇ ὅτι τὸ ἐκχυνόμενον οὐ πνεῦμα ἅγιον , ἀλλὰ πνεύματος θείου χάρις , λέγει Δαυὶδ τῷ Χριστῷ 0 ·
ἐξεχύθη χάρις ἐν χείλεσί σου .
χάρις ἐκχεῖται , οὐχ ὁ δωρούμενος τὴν χάριν .
Εἰ οὖν ὁμοτιμία κηρύττεται , καὶ τὸ ἀφ  ἑαυτοῦ σεσαφήνισται , καὶ τὸ ἀπὸ τοῦ ἐμοῦ λήψεται , ὡς ἀπὸ δεξαμενῆς ἡρμήνευται , μὴ ἐχέτωσαν χώραν ἢ παρείσδυσιν ἀσεβείας οἱ αἱρετικοί .
τίμησον τὸ πνεῦμα τὸ ἅγιον ὃ ἔλαβες .
Εἶπον πολλάκις ὅτι ἀντίδοσιν ἔσχες .
ἔλαβε Χριστὸς παρὰ σοῦ τὸ πλάσμα τὸ σόν , ἔδωκέ σοι αὐτὸς τὸ πνεῦμα τὸ ἅγιον τὸ ἑαυτοῦ .
ἐτίμησε τὸ πλάσμα τὸ σόν , ἐν δεξιᾷ τοῦ πατρὸς καθίσας ·
καὶ σὺ τὸ πνεῦμα αὐτοῦ ἐν τάξει δούλου ἔστησας .
ταῦτα ὁ σωτήριος νόμος ὑπαγορεύει ·
προφῆται φθέγγονται ·
ἀπόστολοι θεσπίζουσι ·
μάρτυρες ὁμολογοῦσιν ·
εὐσεβεῖς πιστεύουσιν ·
ἡ ἐκκλησία συντίθεται ·
ἡ ἀγνωμοσύνη μάχεται ·
ὁ πιστὸς πεπληροφόρηται ·
ὁ Χριστὸς δοξάζεται .
Αὐτῷ γάρ ἐστιν ἡ δόξα καὶ ἡ τιμὴ καὶ ἡ προσκύνησις , ἅμα τῷ πατρὶ καὶ τῷ παναγίῳ καὶ ζωοποιῷ πνεύματι , νῦν καὶ ἀεὶ καὶ εἰς τοὺς αἰῶνας τῶν αἰώνων .
πάλιν μαρτύρων μνήμη , πάλιν εὐσεβῶν ἑορταὶ , πάλιν ἀγγέλων ὑπόθεσις , πάλιν Ἐκκλησίας πανήγυρις 0 1 2 .
ἡ μνήμη τῶν μαρτυρησάντων , τιμὴ δὲ μαρτύρων ἡ δόξα τοῦ μαρτυρηθέντος 0 1 .
τιμῶνται μάρτυρες ὑπὲρ Χριστοῦ παθόντες , προσκυνεῖται δὲ Χριστὸς ὑπὲρ πάντων παθών .
Οἱ μὲν γὰρ διὰ τοῦ πάθους ἑαυτοὺς ἀπὸ ταπεινώσεως εἰς ὕψος ἀνήγαγον ·
ὁ δὲ Σωτὴρ ἀπὸ ὕψους τῆς θεότητος εἰς ταπείνωσιν ἀνθρωπότητος ἐλήλυθεν , οὐ τῆς ἀξίας ἐξερχόμενος , τὴν δὲ οἰκονομίαν πραγματευόμενος .
ἠκούσαμεν γὰρ αὐτοῦ λέγοντος ·
ἐγὼ εἰμι ὁ ποιμὴν ὁ καλὸς ὁ τιθεὶς τὴν ψυχὴν αὐτοῦ ὑπὲρ τῶν προβάτων ·
καὶ τὴν φιλανθρωπίαν ἔδειξε τοῦτο εἰρηκὼς , καὶ τὴν ἐξουσίαν ἐκήρυξε .
τὸ μὲν γὰρ παθεῖν ὑπὲρ τῶν προβάτων , φιλανθρωπίας 0 ·
τὸ δὲ ἀφ ἑαυτοῦ θεῖναι τὴν ψυχὴν , ἐξουσίας 0 ·
οὐ γὰρ βίαν ὑφίσταται , ἀλλ οἰκονομίαν ἐργάζεται .
Κ ἂν ὁ Πατὴρ παρέδωκεν αὐτὸν ὑπὲρ ἡμῶν , οὐκ ἠναγκασμένον εἰσάγει τοῦ Υἱοῦ τὸ πάθος , ἀλλὰ σύνδρομον τῷ Πατρὶ τὸ Υἱοῦ θέλημα 0 .
παραδίδωσι δὲ ἑαυτὸν ὁ Υἱὸς , οὐκ ἀνάγκῃ δουλεύων , ἀλλὰ γνώμῃ Πατρὸς συνεργῶν .
ἄλλο γὰρ ὑπουργῆσαι δουλοπρεπῶς , ἕτερον δὲ συνεργῆσαι θεϊκῶς 0 1 .
συνεργὸς γὰρ τοῦ Πατρὸς ὁ Μονογενὴς , κ ἂν μὴ θέλωσιν αἱρετικῶν παῖδες , οἱ τῇ ἰδίᾳ κακίᾳ τὴν ἄτμητον φύσιν τέμνοντες , οἱ τὸν μὲν Πατέρα δημιουργὸν , τὸν δὲ Υἱὸν ὑπουργὸν , τὸ δὲ Πνεῦμα τὸ ἅγιον λειτουργὸν κηρύττοντες 0 1 ·
οἳ οὐκ αἰσχύνονται οὐ δὲ τὰς τοῦ Παύλου φωνάς , ὃς τοὺς ὑπηρέτας τοῦ κηρύγματος οὐχ ὑπουργοὺς ἐκάλεσεν , ἀλλὰ συνεργοὺς Θεοῦ , εἰρηκώς ·
θεοῦ ἐσμεν συνεργοί .
παῦλος συνεργὸς , καὶ ὁ Υἱὸς ὑπουργός 0 ;
μὴ οὖν ζήτει τί εἴρηκε Χριστὸς διὰ Ἡσαΐου , ἀλλὰ τί δι ἑαυτοῦ 0 .
δι ἑαυτὸν μὲν γὰρ ποιμήν ἐστι , διὰ δὲ σὲ πρόβατον 0 ·
τὰ γὰρ δύο ταῦτα συνέδραμον σήμερον ἀναγνώσματα .
ἡσαΐας γὰρ περὶ αὐτοῦ τῷ εὐνούχῳ ὑπανεγίνωσκεν ·
ὡς πρόβατον ἐπὶ σφαγὴν ἤχθη ·
ὁ δὲ Σωτὴρ , Ἐγὼ εἰμι ὁ ποιμὴν ὁ καλὸς .
δεῖξόν μοι τοίνυν τὴν διαφορὰν προβάτου πρὸς ποιμένα , ἐν τίνι προβάτου , ἐν τίνι ποιμήν 0 .
ἐὰν γὰρ μὴ εἰδῇς τῶν ὀνομάτων τὴν διαφορὰν , πόθεν γνωρίσεις τὴν ἀξίαν ;
δῆλον μὲν ὅτι ὡς πρόβατον , διὰ τὸ πάθος τῆς οἰκονομίας , ὡς ποιμὴν δὲ , διὰ τὴν ἐξουσίαν τῆς φιλανθρωπίας 0 1 2 .
Οὐ γὰρ ἐπαισχύνεται Θεὸς ὣν καλεῖσθαι ποιμήν .
ἐχρῆν μὲν γὰρ ἡμᾶς Θεὸν αὐτὸν γινώσκειν καὶ βασιλέα ·
ἀλλ ἐπειδὴ ὡς ἄνθρωποι λογικοὶ Θεὸν οὐκ ἐπέγνωμεν , βούλεται ἡμᾶς , κ ἂν ὡς πρόβατα ἄλογα , τὸν ποιμένα γνωρίσαι 0 1 .
Εἰ γὰρ ἐλθὼν ὁ Σωτὴρ εἰς τὸν κόσμον εὗρέ σε ἄνθρωπον λογικὸν , ἀναγκαίως σοι ὡς Θεὸς ἐπεφαίνετο 0 ·
ἀλλ ἐπειδὴ ἄνθρωπον μὲν οὐχ εὗρεν , ὡς πρόβατον δὲ πλανώμενον ἐξ ἀρχαίων χρόνων , καὶ παρακαλοῦντα διὰ τῶν προφητῶν τὸν Δεσπότην 0 ·
ἐπλανήθην ὡς πρόβατον ἀπολωλὸς , ζήτησον τὸν δοῦλον σου ·
διὸ κρύπτει τὴν βασιλικὴν ἀξίαν , καὶ προφέρει τὴν ποιμαντικὴν κηδεμονίαν .
διὰ τοῦτο καὶ ἀπ ἀρχῆς οἰκονομεῖ ἐν φάτνῃ τεθῆναι τὸ σῶμα τὸ ἑαυτοῦ , καὶ συνάγει εἰς ἀνάγκην τὴν μητέρα , καὶ τὸν τῆς οἰκονομίας ὑπηρέτην Ἰωσήφ ·
οὑ γὰρ εἴποιμι πατέρα ἐκεῖνον τοῦ Σωτῆρος , οὐ δὲ ἄνδρα Μαρίας , ἀλλὰ κοινωνὸν καὶ μεσίτην τοῦ μυστηρίου .
μνηστὴρ γὰρ ἦν τῆς παρθένου , καὶ οὐκ ἀνὴρ , ἀλλ ἀνὴρ μὲν τῇ προσηγορίᾳ , ὑπηρέτης δὲ τῆς οἰκονομίας 0 .
στενοῦται οὖν οὗτος μετὰ Μαρίας ἐν Βηθλεὲμ , ὥστε διὰ τὸ στενὸν τοῦ καταλύματος ἀναγκασθῆναι τὸ βρέφος ἐν φάτνῃ τεθῆναι .
θεοῦ δὲ ἦν ἔργον ἡ στένωσις , ἵν ἐξ ἀνάγκης εἰς ἐκεῖνε τὸ χωρίον ἀποτεθῇ ὁ φιλάνθρωπος , ἀποτεθῇ δὲ , φημὶ , διὰ τὴν ἔνσαρκον οἰκονομίαν .
διὰ τί δὲ τοῦτο οἰκονομεῖ ;
ἐπειδὴ ἡ φάτνη ἀλόγων ἐστὶ τράπεζα , ἡ δὲ ἀνθρωπότης εἰς ἀλογίαν ἐτράπη  Ἄνθρωπος γὰρ ἐν τιμῇ ὢν , οὐ συνῆκε ·
παρασυνεβλήθη τοῖς κτήνεσι τοῖς ἀνοήτοις , καὶ ὡμοιώθη αὐτοῖς ,  τίθησι τήν τροφὴν τὴν οὐράνιον τῇ τραπέζῃ τῶν κτηνῶν , ἵνα οἱ κτηνώδεις τὴν ψυχὴν , προσελθόντες , ὡς οἰκείᾳ τραπέζῃ , τῇ φάτνῃ , εὕρωσι μηκέτι κτηνώδη χόρτον , ἀλλὰ τὸν φάσκοντα 0 ·
ἐγὼ εἰμι ὁ ἄρτος ὁ ἐξ οὐρανοῦ καταβὰς , καὶ ζωὴν διδοὺς τῷ κόσμῳ .
πρόβατον μὲν οὖν διὰ τὴν οἰκονομίαν , Θεὸς δὲ διὰ τὴν ἑαυτοῦ δόξαν 0 1 .
τίθησιν οὖν τὴν ἑαυτοῦ ψυχὴν ὑπὲρ τῶν προβάτων , οὐκ ἀνάγκην ὑπομένων , ὡς ἔφθην εἰπὼν , ἀλλὰ πραγματείαν ἀναδεχόμενος .
πάντα γὰρ ὅσα ἐν τῇ παλαιᾷ λατρείᾳ γεγένηται , εἰς τὸν Σωτῆρα τὴν ἀνακεφαλαίωσιν φέρει , εἴ τε προφητεία , εἴ τε ἱερωσύνη , εἴ τε βασιλεία , εἴ τε ναὸς , εἴ τε θυσιαστήριον , εἴ τε καταπέτασμα , εἴ τε κιβωτὸς , εἴ τε ἱλαστήριον , εἴ τε μάννα , εἴ τε ῥάβδος , εἴ τε στάμνος , εἴ τε τι ἄλλο , πάντα εἰς αὐτὸν τὴν ἀναφορὰν ἔχει 0 1 2 .
συνεχώρησε γὰρ ὁ Θεὸς Ἰουδαίων παισὶν ἀπ ἀρχῆς τὴν τῶν θυσιῶν λειτουργίαν , οὐκ ἀναπαυόμενος ταῖς θυσίαις , ἀλλὰ βουλόμενος αὐτοὺς ἀπὸ τοῦ Ἑλληνισμοῦ ἀποσπάσαι .
καὶ ἐξ ἐκείνου ἡνιοχήσας αὐτοὺς πρὸς ἃ βούλεται , περιτίθησιν ἑαυτῷ ὃ μὴ βούληται .
ἐπειδὴ γὰρ οὐδέπω ἐχώρει Ἰουδαίων διάνοια δέξασθαι πνευματικὴν ἐνέργειαν , ἀλλὰ τῇ τῶν ἐθνῶν συνηθείᾳ δεδούλωτο , καὶ περὶ βωμοὺς ἐκεχήνει καὶ θυσίας , λαβὼν ὁ Θεὸς τὰς εἰδωλικὰς ἑορτὰς μεταβάλλει τῷ ῥυθμῷ τῆς εὐσεβείας , καὶ ἀνέχεται ὧν μὴ βούληται .
καὶ ὥσπερ πατὴρ ἀγαθὸς , ἐπειδὰν ἴδῃ τὸν ἑαυτοῦ παῖδα περιπαίγνια ἔχοντα , τῆς μὲν ἀγορᾶς αὐτὸν ἀφέλκει , κατὰ δὲ τὸν οἶκον ἐπιτρέπει πάντα ποεῖν ἃ βούλεται , καὶ τὴν εὐσχημοσύνην αὐτῷ φυλάττων , καὶ τὴν ἀναίδειαν τῆς παιδίας ἀνασκευάζων 0 ·
οὕτω καὶ ὁ Θεὸς βουλόμενος αὐτοὺς τῇ φαινομένῃ ταύτῃ πανηγύρει τῶν ἑορτῶν εἰς εὐσέβειαν μεταῤῥυθμίσαι , συνεχώρει καὶ θυσιάζειν , δίδωσι καὶ θυσιαστήριον , καὶ πρόβατα θύεσθαι κελεύει , καὶ αἶγα καὶ βοῦν , καὶ πάντα ποιεῖν ὅσα ἐκείνους ἔτερπεν .
Οὐ γὰρ Θεὸν ἀνέπαυσεν .
ὅτι δὲ ταῦτα οἰκονομικῶς ἐγίνετο , ἄκούε πῶς ὁ διὰ Μωϋσέως ἐπιτρέψας τὰς θυσίας , καὶ προστάξας διαφόρους γίνεσθαι θυσιῶν ἰδέας , διὰ τῶν προφητῶν ἀνατρέπει τὰ κατὰ συγχώρησιν γινόμενα , δεικνὺς ὅτι ὡς νηπίοις γάλα συνεχώρησεν , οὐ τροφήν ἔδωκε ·
καὶ φησι διὰ τοῦ Δαυΐδ ·
ἄκουσον , λαός μου , λαλήσω σοι , Ἰσραὴλ , καὶ διαμαρτύρομαι σοι , ὅτι ὁ Θεὸς , ὁ Θεός σου εἰμὶ ἐγώ .
Οὐκ ἐπὶ ταῖς θυσίαις σου ἐλέγξω σε , τὰ δὲ ὁλοκαυτώματά σου ἐνώπιόν μου ἐστὶ διὰ παντός .
Οὐ δέξομαι ἐκ τοῦ οἴκου σου μόσχους , οὐ δὲ ἐκ τῶν ποιμνίων σου χιμάρους .
καὶ ἵνα μὴ τις νομίσῃ , ὅτι ἀποστρεφόμενος οὐ δέχεται , ἑρμηνεύει τὸν τρόπον , ὅτι δι ἀνενδέησιν τούτων , οὐ διὰ τῆς τούτων προσφορᾶς , καὶ ἐπάγει ·
μὴ φάγομαι κρέα ταύρων , καὶ αἷμα τράγων πίομαι ;
θῦσον τῷ Θεῷ θυσίαν αἰνέσεως , καὶ ἀπόδος τῷ Ὑψίστῳ τὰς εὐχὰς σου ·
δεικνὺς ὅτι οὐκ ἀποστρεφόμενος ἀποσείεται , ἀλλ εἰς τὴν κρείττονα αὐτοὺς καὶ νοερὰν θυσίαν προσκαλεῖται .
συνεχώρησε μὲν οὖν ἀπ ἀρχῆς τὰς θυσίας , οὐκ αὐταῖς ἀρεσκόμενος , ἀλλὰ τοὺς οὕτως ἠργμένους μεταῤῥυθμίζων εἰς εὐσέβειαν .
ἐνδιδοὺς δὲ τῇ προθέσει τῇ Ἰουδαϊκῇ , ὡς σοφὸς καὶ μέγας , ἐν αὐτῇ τῇ συγχωρήσει τῶν θυσιῶν προκατεσκεύαζεν εἰκόνα τῶν μελλόντων , ἵνα κ ἂν ἡ θυσία δι ἑαυτὴν ἄχρηστος ᾖ , διὰ τὴν εἰκόνα χρήσιμος εὑρεθῇ 0 .
λεπτὸν γὰρ τὸ νόημα 0 .
Αἱ μὲν οὖν θυσίαι οὐκ ἦσαν ἀρεσταὶ τῷ Θεῷ , οὐ δὲ κατὰ γνώμην γινόμενοι , ἀλλὰ κατὰ συγχώρησιν ·
καὶ γινομέναις ἐπέθηκε τύπον κατ εἰκόνα τῆς μελλούσης οἰκονομίας τοῦ Χριστοῦ , ἵνα κ ἂν μὴ δι ἑαυτὰς ὦσιν δεκταὶ , κ ἂν γοῦν διὰ τὴν εἰκόνα ὦσιν εὐπρόσδεκτοι .
καὶ τίθησι διὰ πάντων εἰκόνα Χριστοῦ , καὶ σκιαγραφεῖ τὰ μέλλοντα .
Κ ἂν πρόβατον ᾖ θυόμενον , εἰκὼν τοῦ Σωτῆρος 0 ·
κ ἂν βοῦς , εἰκὼν τοῦ Κυρίου 0 ·
κ ἂν μόσχος , κ ἂν δάμαλις , κ ἂν ἄλλο τι τῶν προσφερομένων , κ ἂν περιστερὰ καὶ τρυγὼν , πάντα εἰς τὸν Σωτῆρα τὴν ἀναφορὰν εἶχε 0 1 2 .
διὰ τοῦτο καὶ ναὸς , ἵνα ἡ εἰκὼν προκατασκευασθῇ τοῦ Κυριακοῦ ναοῦ 0 ·
διὰ τοῦτο πρόβατον , διὰ τοῦτο ἱερεὺς , διὰ τοῦτο καταπέτασμα 0 1 2 .
καὶ ἵνα μὴ κατὰ μέρος πλατύνω τὸν λόγον , δέχου τῶν εἰρημένων ἑρμηνέα τὸν Παῦλον , μὴ συγχωροῦντά σε μηδὲν ἔξω Χριστοῦ νοῆσαι , ἀλλὰ πάντα εἰς Χριστὸν ἀναλαμβάνοντα .
ὁ αὐτὸς πρὸς Ἑβραίους βουλόμενος ἐκθέσθαι τῶν μυστηρίων τὰς διαφορὰς , τί ἐβούλετο ἡ τράπεζα , τί ἐβούλετο τὸ θυσιαστήριον , τί ἐβούλετο τὸ καταπέτασμα , τί ὁ ναὸς , τί ὁ ἱερεὺς , ἐν κεφαλαίῳ εἰς Χριστὸν τὰ πάντα ἀναφέρει , καὶ δείκνυσι σκηνὴν εἶναι δι ὅλου τὸν πάντα βίον 0 ·
ἀλλὰ τὴν πρώτην σκηνὴν τύπον τῆς Ἀρχαίας Διαθήκης , τὰ δὲ Ἅγια τῶν ἁγίων τύπον τῆς Νέας Διαθήκης 0 1 .
πρόσεχε ἀκριβῶς , παρακαλῶ .
ἦν μὲν γὰρ ὁ ναὸς εἶς δι ὅλου , εἰς ἄλλα δὲ καὶ ἄλλα ἐμεμέριστο ·
εἰς τὸ ἅγιον , καὶ εἰς τὸ Ἅγιον τῶν ἀγίων 0 .
τύπος ὁ ναὸς τοῦ Κυριακοῦ σώματος 0 ·
καὶ ἄκουε τοῦ Κυρίου λέγοντος ·
λύσατε τὸν ναὸν τοῦτον , καὶ ἐν τρισὶν ἡμέραις ἐγερῶ αὐτόν .
ὥσπερ οὖν ἐν τῷ ναῷ ἐκείνῳ τὰ μὲν πᾶσιν ἑωρᾶτο , τὰ δὲ μόνῳ τῷ ἀρχιερεῖ 0 1 ·
οὕτω καὶ ἐν τῇ τοῦ Σωτῆρος οἰκονομίᾳ ἡ θεότης , καὶ ἡ ἐνέργεια τῆς θεότητος , οὖσα μὲν ἐν κρυφῇ , ἐργαζομένη δὲ ἐν τῷ φανερῷ 0 1 .
ἔχεις τοῦ ναοῦ τὴν εἰκόνα ·
ζήτησόν μοι τὸ καταπέτασμα τὸ μέσον , τὸ διεῖργον τὰ ἅγια ἀπό τοῦ Ἁγίου τῶν ἁγίων , ὁποῖον τὸ καταπέτασμα 0 ·
πάλιν τὸ καταπέτασμα εἰκὼν τοῦ σώματος 0 .
ὥσπερ γὰρ τὸ καταπέτασμα ἐμεσολάβει τῷ τόπῳ , καὶ διεῖργε τὴν ἔξωθεν ὄψιν τῆς ἔσωθεν μυσταγωγίας 0 ·
οὕτω τὸ σῶμα τοῦ Κυρίου καταπέτασμα ἦν τῆς θεότητος , μὴ συγχωροῦν ταῖς ὄψεσι ταῖς θνηταῖς ἐνατενίζειν τῇ ὄψει τοῦ ἀθανάτου .
Οὐκ ἐμὸς ὁ λόγος , ἀλλ ἄκούε Ἔχοντες δὲ , ἀδελφοὶ , ὁδὸν πρόσφατον καὶ ζῶσαν , ἣν ἐνεκαίνισεν ἡμῖν διὰ τοῦ καταπετάσματος , τουτέστι , τῆς σαρκὸς αὐτοῦ , προσερχώμεθα 0 .
καὶ ναὸν εἶπε τὴν σάρκα , καὶ τὸ καταπέτασμα τύπον τῆς σαρκός 0 .
πάλιν ὁ ἱερεὺς εἰσῄει διὰ τοῦ καταπετάσματος ἅπαξ τοῦ ἐνιαυτοῦ ·
οὐ δὲ τοῦτο παρέλιπεν ὁ Παῦλος , ἀλλὰ λαμβάνει αὐτὸ εἰς τύπον τοῦ Σωτῆρος , καὶ φησιν ·
Οὐκ εἰς χειροποίητα ἅγια εἰσῆλθεν ὁ Χριστὸς , ἀντίτυπα τῶν ἀληθινῶν , ἀλλ εἰς αὐτὸν τὸν οὐρανὸν , νῦν ἐμφανισθῆναι τῷ προσώπῳ τοῦ Θεοῦ ὑπὲρ ἡμῶν .
ὁρᾷς τὸν ἀρχιερέα , ὅρα τὸν τύπον .
πάλιν ἐθύετο πρόβατον , καὶ ἦν εἰκὼν τοῦ Σωτῆρος ·
ὡς πρόβατον ἐπὶ σφαγὴν ἤχθη .
ἐθύετο μόσχος , ταῦρος , τὰ ἄλλα πάντα καὶ ἀπὸ τοῦ αἵματος τῶν θυομένων ἐλάμβανεν ὁ ἀρχιερεὺς τῷ δακτύλῳ , καὶ εἰσῄει εἰς τὰ Ἅγια τῶν ἁγίων , καὶ ἔῤῥαινεν ἀπέναντι τοῦ ἱλαστηρίου ἑπτάκις .
καὶ ἦν καὶ αὐτὸ τὸ ἱλαστήριον τύπος τοῦ Σωτῆρος , καὶ τὸ αἷμα τὸ ῥαινόμενον τύπος αὐτοῦ , ἵνα καὶ ὁ προσκυνούμενος καὶ τὸ δῶρον τὸ προσφερόμενον τῷ προσκυνουμένῳ εἶς καὶ ὁ αὐτὸς ᾖ 0 .
τούτων δὲ τῶν ζώων , ὧν τὸ αἷμα προσεφέρετο εἰς τὰ ἅγια , τὰ σώματα κατεκαίετο ἔξω τῆς παρεμβολῆς , καὶ ἡ τέφρα αὐτῶν ἡγίαζε τοὺς ἀνθρώπους , καὶ τοὺς κεκοινωμένους ἡγίαζε τὰ τῶν νεκρωθέντων ζώων λείψανα .
βλέπε τοίνυν .
ζῶντα μὲν οὐχ ἡγίαζεν , ἀποτεφρωθέντα δὲ , καὶ εἰς θυσίαν ἀπαρτισθέντα , ἁγιασμὸν ἔφερον τοῖς κεκοινωμένοις , καὶ ἦν τὰ αὐτὰ ζῷα καὶ ἔξω καιόμενα , καὶ ἔσω προσφερόμενα .
ὧν γὰρ , φησὶν , εἰσφέρεται ζώων τὸ αἷμα εἰς τὰ Ἅγια τῶν ἁγίων , τούτων τὰ σώματα κατεκαίετο ἔξω τῆς παρεμβολῆς .
Εἶπε τὸν τύπον , καθερμηνεύει τὴν ἀλήθειαν , καὶ φησι ·
διὸ καὶ Ἰησοῦς , ἵνα ἁγιάσῃ τὸν λαὸν , ἔξω τῆς πύλης ἔπαθε .
καὶ τί ἐπάγει ;
ἐξερχώμεθα οὖν πρὸς αὐτὸν , τὸν ὀνειδισμὸν αὐτοῦ φέροντες .
ἔχεις τὸν τύπον ·
ἴδε τὴν ἀλήθειαν .
ζήτησον πάλιν τὸ αἷμα καὶ τὸ ἱλαστήριον .
τὸ αἷμα ἐῤῥαίνετο , καὶ τὸ ἱλαστήριον ἐδέχετο , ὁ ἱλασμὸς ἐπέκειτο .
τί τὸ ἱλαστήριον 0 ;
παύλου πάλιν ἄκουε λέγοντος ἐν τῇ πρὸς Ῥωμαίους ·
πάντες γὰρ ἥμαρτον , καὶ ὑστεροῦνται τῆς δόξης τοῦ Θεοῦ , δικαιούμενοι δωρεὰν τῇ αὐτοῦ χάριτι , διὰ τοῦ αἵματος αὐτοῦ , διὰ τῆς ἀπολυτρώσεως τῆς ἐν Χριστῷ Ἰησοῦ , ὃν προέθετο ὁ Θεὸς ἱλα στήριον διὰ τῆς πίστεως αὐτοῦ ἐν τῷ αἵματι αὐτοῦ .
καὶ τὸ αἷμα αὐτοῦ , καὶ τὸ ἱλαστήριον αὐτοῦ 0 .
ταῦτά μοι εἴρηται πάντα , ὅτι πάντα δι ἡμᾶς γέγονεν ὁ Σωτὴρ Θεὸς , καὶ Θεοῦ μονογενὴς Υἱὸς , οὐ δι ἑαυτόν .
ἄλλο δὲ τὸ δι ἡμᾶς πραγματευόμενον , ἄλλο τὸ δι ἑαυτὸν κατὰ τὴν θεότητα προσκυνούμενον 0 1 ·
ἄλλο καὶ ἄλλο , οὐ νῦν μεμερισμένον , ἀλλὰ τῇ οἰκονομίᾳ συνημμένον , τῇ δὲ ἔννοιᾳ τεμνόμενον 0 .
ὅταν τοίνυν ἀκούσῃς ἢ ἀρχιερέα , ἢ ποιμένα , ἢ πρόβατον , ἢ ναὸν , ἢ καταπέτασμα , ἢ ἱλαστήριον , ἢ αἷμα ῥαντισμοῦ , ἢ ὅσα τοιαῦτα , διὰ πάντων γνώρισε τὴν διὰ σέ γενομένην οἰκονομίαν 0 .
ὅταν δὲ ἴδῃς σύνθρονον τὸν Μονογενῆ  τοῦτον γὰρ ἐκήρυττεν ἡ Ἐκκλησία , καὶ ἐπόμπευσεν  , οὐκ ἐπαισχύνῃ τὰ θεῖα λόγια .
σοφία γὰρ ἐν ἐξόδοις ὑμνεῖται , ἐν δὲ πλατείαις παῤῥησίαν ἄγει , ἐπ  ἄκρων δὲ τειχέων κηρύττεται .
ὅταν δὲ ἴδῃς κηρυττομένην Θεοῦ σοφίαν καὶ δύναμιν , νόει τὴν ὑπεροχὴν τῆς δόξης , τὴν προαιώνιον ἀξίαν , τὴν ἄτρωτον , τὴν ἀμετάβλητον , τὴν ἀναλλοίωτον .
ἐν ἀρχῇ ἦν ὁ Λόγος , καὶ ὁ Λόγος ἦν πρὸς τὸν Θεὸν , καὶ Θεὸς ἦν ὁ Λόγος .
πανταχοῦ τὸ , Ἦν , τὸ δὲ , Οὐκ ἦν , οὐδαμοῦ 0 .
ἐὰν νοήσῃς τὴν ὑπεροχὴν τῆς δόξης , οὐ σκανδαλισθήσῃ πρὸς τὴν τῆς σαρκὸς οἰκονομίαν .
ἐὰν ἀκούσῃς λέγοντος αἱρετικοῦ ὅτι Ὁ Πατὴρ ὁ πέμψας με μείζων μου ἐστὶ , λέγε αὐτῷ , ὅτι οὐδὲν θαυμαστὸν , εἰ τοῦ Πατρὸς ἐλάττων διὰ τὴν οἰκονομίαν , ὅπουγε καὶ ἀγγέλων ἠλαττώθη 0 1 .
σὺ σπουδάζεις δεῖξαι διὰ τὴν κακίαν , ὅτι τοῦ Πατρὸς ἐλάττων 0 ·
ἐγὼ δὲ αὐτὸν δείκνυμι διὰ τὴν οἰκονομίαν καὶ ἀγγέλων ἐλάττονα .
καὶ σὺ μὲν οὖν βουλόμενος κατασκευάσαι διαφορὰν οὐσίας Πατρὸς καὶ Υἱοῦ , παράγεις τὸ ῥῆμα , ὅτι Ὁ Πατὴρ ὁ πέμψας με μείζων μου ἐστὶ ·
ἐγὼ δὲ δείκνυμι , ὅτι οὐ μόνον τοῦ Πατρὸς ἐλάττων κατὰ τὴν λέξιν , ἀλλὰ καὶ ἀγγέλων 0 1 .
ὁ γὰρ μακάριος Παῦλος παράγων τοῦ Δαυῒδ τὴν μαρτυρίαν , τὸ , Τί ἐστιν ἄνθρωπος , ὅτι μιμνήσκῃ αὐτοῦ , ἢ Υἱὸς ἀνθρώπου , ὅτι ἐπισκέπτῃ αὐτόν Ἠλάττωσας αὐτὸν βραχύ τι παρ ἀγγέλους 0 ·
ἡρμήνευσε διὰ τῆς πρὸς Ἑβραίους ἐπιστολῆς ·
τὸν δὲ βραχὺ τι παρ ἀγγέλους ἠλαττωμένον βλέπομεν Ἰησοῦν διὰ τὸ πάθημα τοῦ θανάτου .
τί τοίνυν κάμνεις πολλὰ , καὶ κατασκευάζεις δεῖξαι Υἱὸν ἐλάττονα Πατρός , ὅπου καὶ ἀγγέλων ἐλάττων , οὐ διὰ τὴν ἀξίαν , ἀλλὰ διὰ τὴν οἰκονομίαν 0 1 ;
Εἶτα τὸ , Ὁ πέμψας με Πατὴρ μείζων μου ἐστὶν , ἀκήκοας ·
τῆς εὐαγγελικῆς ταύτης οὐκ ἀκούεις φωνῆς , ἢ σήμερον ἐπεβόα πᾶσιν , Ἐγὼ καὶ ὁ Πατὴρ ἓν ἐσμεν ;
καὶ πρόσεχε τῇ διαφορᾷ .
ὅπου τὸ , Ἓν , οὐκ εἶπε τὸ , Ὁ πέμψας με , ἀλλ  , Ὁ Πατήρ 0 ·
ὅπου τὴν ἕνωσιν ἠβουλήθη δεῖξαι καὶ τὴν τ αὐτότητα , οὐκ εἶπεν , Ἐγὼ καὶ ὁ πέμψας με ἕν ἐσμεν , ἀλλ  , Ἐγὼ καὶ ὁ Πατήρ .
πατρὸς καὶ Υἱοῦ οὐδὲν τὸ μέσον 0 ·
ὅπου δὲ τὸ , Μείζων , προστίθησι τὸ , Ὁ πέμψας με 0 .
τὸ γὰρ πέμψαι , ἔργον οἰκονομίας 0 ·
τὸ δὲ πεμφθῆναι , οὐχ ἑρμηνεία θεότητος , ἀλλ ἑρμηνεία τῆς οἰκονομίας 0 .
θεὸς γὰρ οὔ τε ἀποστέλλει σωματικῶς , οὔ τε ἀποστέλλεται .
ὁ γὰρ ἀποστέλλων , ἐν ἐκείνοις ἀποστέλλει τοῖς τόποις , ἐν οἷς μὴ πάρεστι .
δεῖξον τοίνυν ἔρημον τόπον Πατρὸς , δεῖξον τόπον γυμνὸν τοῦ Υἱοῦ , δεῖξον τόπον ἀφεστηκότα τοῦ Πνεύματος .
καὶ ἔχει χώραν , εἰ κατὰ τὴν λέξιν ἐνόησας ὅτι ὁ μὲν ἀπέστειλεν , ὁ δὲ ἀπεστάλη 0 .
τὸ γοῦν , ἀπεστάλη , οὐ τοπικὴν μετάβασιν δείκνυσιν , ἀλλὰ σωματικὴν ὄψιν .
Οὐδὲ γὰρ , ὅταν λέγῃ ἡ Γραφὴ , Ἐγένετο ἄνθρωπος ἀπεσταλμένος παρὰ Θεοῦ , ὄνομα αὐτῷ Ἰωάννης , ἤδη τὸν Ἰωάννην ἐξ οὐρανῶν ἀφίχθαι νομίζομεν ·
ἐπεὶ εἰ ἦν , φησὶ , πῶς ἀπεστάλη ;
ἀλλ ἐπειδὴ οἰκονομίαν ἐνεχειρίσθη , τὴν οἰκονομίαν ἀποστολὴν ἐκάλεσεν .
ἡσαΐας ἐν Ἱεροσολύμοις ἐν αὐτῷ τῷ ναῷ εἶδε τὸν Κύριον καθήμενον ἐπὶ θρόνου ὑψηλοῦ καὶ ἐπηρμένου .
ὢν ἐν τῇ πόλει καὶ ἐν τῷ ναῷ , καὶ θεασάμενος τὴν ὀπτασίαν , καὶ ἰδεῖν καταξιωθεὶς Θεὸν ὡς δυνατὸν ἀνθρώπῳ , ἤκουε τοῦ Θεοῦ λέγοντος 0 ·
τίνα ἀποστείλω πρὸς τὸν λαὸν τοῦτον ;
ἐν τῷ λαῷ ἦν , καὶ πῶς ἀποστέλλεται πρὸς τὸν λαόν ;
Οὕτως ἡ ἀποστολὴ οὐ τοπικὴν ἑρμηνεύει μετάβασιν , οὔ τε ὑπουργίαν δουλικὴν , ἀλλ ἀνθρωπίνην οἰκονομίαν .
ἄλλως δὲ εἰ τῇ λέξει δουλεύεις , τὴν λέξιν αἰδέσθητι .
Εἰ ἀπεστάλη , πῶς λέγει , Καὶ ὁ πέμψας με μετ ἐμοῦ ἐστιν ;
Οὐδεὶς γὰρ ἀποστέλλων συναπέρχεται τῷ ἀποσταλέντι .
τοῦτο γὰρ οὐκ ἔστιν ἀποστεῖλαι , ἀλλὰ συνοδεῦσαι .
ἐγὼ ἐν τῷ Πατρὶ , καὶ ὁ Πατὴρ ἐν ἐμοί 0 1 .
ποῦ ἡ ἀποστολή 0 ;
καὶ ἵνα μὴ τις τὸ , Ὁ πέμψας με Πατὴρ μετ ἐμοῦ ἐστι , κατ ἐνέργειαν εἰρῆσθαι νομίσῃ καὶ κατὰ βοήθειαν , φησίν ·
ὁ Πατὴρ ὁ ἐν ἐμοὶ μένων , κατὰ τὸ , Ἐγὼ ἐν τῷ Πατρὶ , καὶ ὁ Πατὴρ ἐν ἐμοί 0 1 .
ταύτην γὰρ τὴν φωνὴν καὶ Ἡσαΐας προεκήρυξε λέγων ·
ἐκοπίασεν Αἴγυπτος , καὶ ἡ ἐμπορία Αἰθιόπων , καὶ οἱ Σαβαεὶμ ἄνδρες ὑψηλοὶ ἐπὶ σὲ διαβήσονται , καὶ ἐξακολουθήσουσί σοι χειροπέδαις δεδεμένοι , καὶ προσκυνήσουσί σοι , καὶ ἐν σοὶ προσεύξονται ·
ὅτι ἐν σοὶ ὁ Θεὸς , καὶ οὐκ ἔστι Θεὸς πλὴν σοῦ 0 .
πῶς ἐνδέχεται ;
εἰ ἄλλος ἐστὶν ἐν αὐτῷ , πῶς πλὴν αὐτοῦ οὐκ ἔστιν ἄλλος ;
ὅτι ἐν σοι ὁ Θεὸς , καὶ οὐκ ἔστι Θεὸς πλὴν σοῦ 0 .
ἆρα οὐχ ἑρμηνεία ἐστὶ τοῦ Εὐαγγελίου τούτου τοῦ λέγοντος , Ἐγὼ ἐν τῷ Πατρὶ , καὶ ὁ Πατὴρ ἐν ἐμοί , καὶ , Οἱ δύο ἕν ἐσμεν 0 1 ;
τὸ γὰρ , Οὐκ ἔστι Θεὸς πλὴν σοῦ , ἑρμηνεία ἐστὶ τοῦ , Ἕν ἐσμεν .
καὶ ὅρα τὸ σοφὸν τῆς λέξεως , καὶ πεπληρωμένον δυνάμεως .
τὸ , Ἕν ἐσμεν , δίστομος μάχαιρα αἱρετικοὺς τέμνουσα 0 .
τὸ μὲν γὰρ , Ἕν , ἐλέγχει τὴν τῶν Ἀρειανῶν μανίαν ·
τὸ δὲ , Ἕν ἐσμεν , τὴν Σαβελλίου σύγχυσιν .
ὅτι ὁ Θεὸς ἐν σοί ἐστι , καὶ οὐκ ἔστι Θεὸς πλὴν σοῦ 0 .
καὶ ἵνα δείξῃ ὁ προφήτης τὸν αὐτὸν ὄντα Θεὸν ἐν Θεῷ , ἐπάγει ·
σὺ γὰρ εἶ Θεὸς , καὶ οὐκ ᾔδειμεν .
Οὐκ ᾔδεις σὺ ὅτι αὐτός ἐστι Θεός ;
μωϋσῆς οὐ πρὸ σοῦ προεκήρυξεν ;
οὐ μετὰ εἴκοσι καὶ μίαν γενεὰν ἐγένου τοῦ Μωϋσέως ;
ἀπὸ γὰρ Μωϋσέως ἕως Δαυῒδ γενεαὶ ἑπτά 0 ·
ἀπὸ δὲ τοῦ Δαυῒδ μέχρι Ἡσαΐου γενεαὶ δώδεκα 0 ·
πρὸ γὰρ δύο γενεῶν Βαβυλῶνός ἐστιν Ἡσαΐας .
ὃν τοίνυν πρὸ εἰκοσιπέντε γενεῶν ἐκήρυξαν οἱ προφῆται , ὅτι Θεὸς ἐστι ·
καὶ Μωϋσῆς ἔλεγεν ·
ἄκουε , Ἰσραὴλ , Κύριος ὁ Θεός σου .
κύριος εἷς ἐστι ·
καὶ Σαμουὴλ μὲν ἐπεβόα τὰ αὐτά ·
ἀλλὰ μὴν καὶ Δαυῒδ τὰ αὐτὰ ἐκήρυττε , καὶ πᾶς δὲ προφήτης τὰ αὐτὰ ἐθέσπιζε ·
πῶς φησιν ὁ προφήτης Ἡσαΐας , Σὺ γὰρ Θεὸς , καὶ οὐκ ᾔδειμεν , μὴ ἀληθῶς τὸν Σωτῆρα αἰνίττεται , τὸν ὄντα μὲν , οὐ γνωριζόμενον δέ ;
τὸ γὰρ , Σὺ εἶ Θεὸς , καὶ οὐκ ᾔδειμεν , οὐχ ἑαυτοῦ ἀγνοίας κατηγορεῖ , ἀλλὰ τοῦ λαοῦ τὸ πρόσωπον ἀναδέχεται .
συντείνει δὲ ἡ διδασκαλία , τὸ , Σὺ εἶ Θεὸς , καὶ οὐκ ᾔδειμεν , τῷ φάσκοντι , Κύριε , ὑψηλός σου ὁ βραχίων , καὶ οὐκ ᾔδεισαν 0 .
καὶ ἵνα ὅμως εἴπῃ 0 .
σὺ γὰρ εἶ ὁ Θεὸς καὶ οὐκ ᾔδεισαν , Θεὸς τοῦ Ἰσραὴλ πάντων Σωτὴρ , ἄκουε τῶν ἀγγέλων λεγόντων καὶ εὐαγγελιζομένων τοὺς ποιμένας , Μὴ φοβεῖσθε , εὐαγγελιζόμεθα ὑμῖν χαρὰν μεγὰλην ·
ὅτι ἐτέχθη σήμερον ὑμῖν Σωτὴρ , ὅς ἐστι Χριστὸς Κύριος 0 ·
σὺ γὰρ εἶ ὁ Θεὸς τοῦ Ἰσραὴλ πάντων Σωτήρ .
ἰδοὺ αἰσχυνθήσονται πάντες οἱ ἀντικείμενοί σοι , καὶ πορευθήσονται ἐν αἰσχύνῃ .
ἔσονται γὰρ ὡς οὐκ ὄντες , καὶ ὡς ἱμάτιον παλαιωθήσονται 0 ·
ἀντικειμένους καλῶν τοὺς τῷ λόγῳ ἀντιπίπτοντας 0 .
ἐπειδὴ γὰρ ἐὰν μὲν εἴπῃς Ἕλληνι , ἢ ἑτέρῳ τινὶ τῷ τῆς εὐσεβείας ἀπεσχοινισμένῳ , ὅτι ἐστι Θεὸς , οὐ μάχεται ·
ἐὰν λέξῃς δὲ ὅτι ἐστι Χριστὸς , δαιμονίζεται ·
ὥς πού φησι καὶ ὁ μακάριος Δαυΐδ ·
ὁ Κύριος ἐβασίλευσεν ·
ὀργιζέσθωσαν λαοί ·
ὁ καθήμενος ἐπὶ τῶν χερουβίμ 0 ·
σαλευθήτω ἡ γῆ .
καὶ τις ὁ καθήμενος 0 ;
ἦ δῆλον ἐκεῖνος , πρὸς ὅν φησιν ὁ αὐτὸς προφήτης , Ὁ καθήμενος ἐπὶ τῶν χερουβὶμ ἐμφάνηθι , καὶ ἐξέγειρον τὴν δυναστείαν σου , καὶ ἐλθὲ εἰς τὸ σῶσαι ἡμᾶς 0 .
ὁρᾷς ὅτι οὐκ ἔχει χώραν ἀπὸ τῶν λέξεων ἡ κατασκευαζομένη τοῖς αἱρετικοῖς κακουργία .
ἀλλ ὅπου μὲν τὸ ἰσότιμον , Ἐγώ καὶ ὁ Πατήρ 0 1 ·
ὅπου δὲ τὸ οἰκονομικὸν , Ὁ πέμψας με μείζων μου ἐστί 0 ·
διὰ τὸ σχῆμα τῆς ἀποστολῆς μείζων , οὐ διὰ τὴν τῆς θεότητος ἕνωσιν 0 .
Οὕτως οὖν δεῖ προσέχειν ταῖς Γραφαῖς , καὶ μὴ παρέρχεσθαι τὰ θεῖα λόγια .
νῦν μὲν σὺ ὁλοκλήρου Εὐαγγελίου καταγινώσκεις , ὁ δὲ Σωτὴρ οὐδενὸς γράμματος 0 .
τοσοῦτον γοῦν ἐβουλήθη εὐλαβεῖς εἶναι ἡμᾶς περὶ τὴν Γραφὴν , ὡς εἰπεῖν ·
ἀμὴν , ἀμὴν λέγω ὑμῖν , εὐκολώτερόν ἐστι τὸν οὐρανὸν καὶ τὴν γῆν παρελθεῖν , ἢ τοῦ νόμου ἰῶτα ἓν , ἢ μίαν κεραίαν πεσεῖν 0 .
ὁ μὲν οὖν Σωτὴρ οὐ δὲ τοῦ ἰῶτα καταφρονεῖ , σὺ δὲ ὁλόκληρον Γραφὴν διασπᾷς .
σαφῶς δὲ ἡμῖν ὁ λόγος δείκνυσιν , ὅτι ἡ περὶ τῶν Γραφῶν γνῶσις καὶ τῆς τῶν νεκρῶν ἀναστάσεως ἰσχυροτέρα τυγχάνει .
Οὐ γὰρ τοσοῦτον δύναται νεκρῶν ἀνάστασις , ὅσον ἡ τῶν Γραφῶν ἀνάγνωσις 0 .
καὶ ἄκουε τοῦ πατριάρχου Ἀβραάμ , ὃς ἀκούει λέγοντος τοῦ πλουσίου αὐτῷ ·
πάτερ Ἀβραάμ , ἐλέησόν με , καὶ πέμψον Λάζαρον , ἵνa εἴπῃ τοῖς ἀδελφοῖς μου μὴ ἐλθεῖν εἰς τὴν κρίσιν ταύτην .
ἔχουσι Μωϋσέα καὶ τοὺς προφήτας ἀκουσάτωσαν αὐτῶν ·
ὁ δὲ λέγει , Οὐχί , πάτερ Ἀβραάμ 0 ·
ἐὰν μὴ τις ἐκ νεκρῶν ἀναστῇ , οὐ πιστεύσουσιν .
ὁ δέ φησι πρὸς αὐτόν ·
ἀμήν λέγω σοι , εἰ Μωϋσέως καὶ τῶν προφητῶν οὐκ ἀκούσουσιν , οὐ δὲ ἐὰν τις ἐκ νεκρῶν ἀναστῇ , πιστεύσουσι .
ἆρα οὖν , εἰ ἀνέστη τις ἐκ νεκρών , οὐχ ἂν ἐπίστευσαν ;
Οὐδαμώς 0 .
καὶ ὅρα τὴν ἀκολουθίαν .
ἆρα εἰ ἐφάνη τις ἐκ νεκρῶν τῶν παλαιῶν , ἢ τῶν καθ ἡμᾶς ἀγνοουμένων , ἢ τῶν γνωριζομένων 0 ·
εἰ μὲν οὖν τῶν ἀγνοουμένων , ἡ ἄγνοια ἐσκέπαζε τὰ θαύματα 0 .
Εἰ ἐφάνη σήμερον Μωϋσῆς , πόθεν ᾔδεις ὅτι Μωϋσῆς ἦν ;
εἰ ἐφάνη σήμερον Ἡσαΐας , πόθεν ᾔδεις ὅτι Ἡσαΐας ἦν ;
Εἰ δὲ ἄλλος τις τῶν καθ ἡμᾶς ἀποθανόντων ἠγείρετο , ἀλλὰ καὶ πάλιν τὸ θαῦμα συνεσκιάζετο , τῶν μὲν λεγόντων , Οὗτός ἐστιν ὁ ἀποθανὼν , τῶν δὲ φασκόντων , Οὐχ ὁ τεθνεώς ἐστιν οὗτος , ἀλλὰ δαίμων τις καὶ φάντασμα ὑπάρχει .
Οὐκ ἀπορεῖ γὰρ ἡ ἀπιστία κακῆς ὁδοῦ .
καὶ τί θαυμαστὸν , εἰ ἠδύνατο ἡ τῶν ἀνθρώπων ἀγνωμοσύνη συκοφαντῆσαι καὶ νεκρὸν ἀναστάντα 0 ;
ὅπουγε ὁ τυφλὸς ἐθεραπεύθη , καὶ Οἱ μὲν ἔλεγον , ὅτι Αὐτός ἐστιν ·
ἕτεροι ἔφασκον ·
Οὔ 0 ·
ἀλλ ὅμοιος αὐτῷ ἐστιν ·
ἐκείνου λέγοντος 0 ·
ἐγώ εἰμι .
καὶ ὁ μὲν ἑαυτῷ ἐμαρτύρει , καὶ τὸ θαῦμα ἐβόα ·
ἡ δὲ ἀγνωμοσύνη ἠρνεῖτο .
μὴ γὰρ οὐκ ἀνέστησαν πολλοὶ ἐπὶ τοῦ Σωτῆρος ;